שיחה:ליעוז לוי

message: נשואת הערך מתוארת בפסקת הפתיח כ: "שחקנית, פובליציסטית, אמנית דראג, דוגמנית ופעילה למען קהילת הלהט"ב והקהילה הטרנסג'נדרית".
הסרתי את כל ההגדרות למעט "אמנית דראג", מהסיבה: "שחקנית" - שיחקה רק בסדרה אחת; "פובליציסיטית" - העלתה טור דעה אחד באתר מאקו (ככה עלה מחיפוש שמה בשדה החיפוש באתר); "דוגמנית" - בכלל לא מוזכר בערך; "פעילה למען הקהילה" - לדעתי אין מקום לאזכור בפתיח, היא לא מהפעילים הכי ידועים בארץ.
האלמוני/ת, פותח הערך, שחזר/ה אותי - משכך פותח דיון זה. Amiro • שיחה 14:26, 13 ביוני 2019 (IDT)
	
replies: text: מתייחס להערותייך לגבי ליעוז.

text: היא לא השתתפה בסרט אחד, מדובר בסדרה בת 13 פרקים שעולה ב-yes, נבחרה להיות מוצגת בפסטיבלים שונים בעולם ושילוט חוצות שלה נמצא בכל עיר בישראל כרגע.

text: המקצוע שלה אינו "אמנית דראג" שכן היא מתפרנסת מהתפקידים שציונו לעיל.

text: לגבי "פובליציסטית" - אמנם פרסמה טורי דיעה, אבל לא כמאמר אורח אלא ככתבת מן המניין ב"מאקו גאווה". לראיה, ראיונות שקיימה עם שמעון שירזי ולינור אברג'יל. ההגדרה לפובליציסט היא כתב שמביע את דעותיו האישיות על הנושא ולא מתיימר לסקר אותו מנקודת מבט נייטרלית וכך עושה ליעוז בכתובותיה.
replies: text: :אני חולק עליך. זה שהיא הופיעה בסדרה אחת היא עדיין לא "שחקנית"; זה שהיא קיימה ראיונות זה לא הופך אותה ל"פובליציסיטית". אני מבין מהתגובה שעל "דוגמנית" ו"פעילה למען הקהילה" - ויתרת. בכל מקרה, נמתין לדעות נוספות. Amiro • שיחה 14:34, 13 ביוני 2019 (IDT)
replies: text: :: להופיע בתפקיד ראשי, כבת זוגו של גיבור הסדרה, בהפקת מקור של yes שמהווה את אחת מחברות הפקת התוכן הגדולות בתעשיה - זו בהחלט עילה להיקרא "שחקנית". לגבי הכתיבה במאקו - ההגדרה המדויקת ביותר לעשייה מסוג זה היא פובליציזם - מוזמן להציע מונח אחר, או להשאיר את זה פשוט בביוגרפיה עצמה בלבד. פעילה למען הקהילה - היא פעילה בולטת שזכתה לחשיפה רחבה ולראיה הייתה אחת מיני מעטות מקהילת הלהט"ב והקהילה הטרנסית בפרט שנבחרו לשאת נאום (שנמחק מהקישורים החיצוניים) בפני 80 אלף איש, ששודר בכל כלי התקשורת בישראל, לצד דמיויות כמו אורנה בנאי, נדב בורנשטיין, תאלין אבו חנא ועוד. בנוסף, הפעילות שלה ברשתות החברתיות, במחאות ובארגוני הקהילה (כמו חוש"ן שפורט בערך) הביאו אותה לחשיפה רחבה, שיחד עם תקדים הליהוק שמצוין בערך שמים אותה בשורה הראשונה של פעילות חברתיות בקהילה הטרנסית בישראל.

text: לא התעמקתי בתוכן, אולם שימו לב שכערך חדש אין כאן גרסה יציבה, ולכן כל תוכן השנוי במחלוקת יש להסיר עד השגת הסכמה להחזרתו בדף השיחה. Dovno - שיחה 16:09, 13 ביוני 2019 (IDT)
replies: text: :האם כדי גם להסיר מהערך את "קטגוריית השחקניות"? Wikiped201820 - שיחה 16:45, 13 ביוני 2019 (IDT)

text: : מצרך כאן כטקסט את ביקורת הטלוויזיה שפורסמה הבוקר בישראל היום ובה ההתייחסות גם להיותה של ליעוז אקטיביסטית בקהילת הלהט״ב והטרנסית בפרט וגם אזכור מפורש שהיא משחקת תפקיד ראשי בסדרה. נא להחזיר את התוכן הנוגע למשחק ולפעילות חברתית (מצטער, אני לא בקיא ביכולות העריכה ולא יודע לעשות זאת בעצמו).
כמו כן - מדוע הוסר הקישור לראיון שנערך בעיתון ״הארץ״ עם ליעוז (ע״י איתי שטרן) ובו מוזכרות בפירוש הן פעילותה החברתית והן היותה שחקנית?
מצ״ב הקטעים הרלוונטיים מהמאמר שפורסם ע״י ניר וולף הבוקר בישראל היום.:
אסא הדחוי מוצא נחמה והבנה אצל שכנתו שיי - חברת ילדות מהשכונה, שהשלימה תהליך שינוי מין ב-‭17‬ השנים שבהן אסא ישב במאסר והפכה לטרנסית גאה. הווייב בין הדמויות מרתק ונע בין משיכה לרתיעה, בין קבלה והבנה לבין שמרנות עתיקה.
את שיי מגלמת ליעוז לוי, אקטיביסטית טרנסית שקיבלה את התפקיד על רקע מחאה בקהילת הלהט"ב, שזעמה כי לתפקיד נבחנו גם שחקניות לא טרנסג'נדריות (סיסג'נדר). זעקת ה"בלק פייס" הפופולרית מארה"ב טוענת כי מעליב ומפלה ללהק שחקן לדמות ממגזר או ממגדר שונה (ונקראת כך בגין מסורת צביעת הפנים של  שחקנים לבנים בגילום דמויות כהות עור).
מצד שני, זה היופי במשחק. נשים יכולות לשחק גברים, צעירים מאופרים מסוגלים לגלם זקנים, מזרחים יכולים לגלם דמויות אשכנזיות ולהפך. כל עוד זה עובר מסך בצורה אמינה, זה חלק מהתעשייה. אולם הבעיה היא שאנחנו עדיין לא שם. המגזרים הדחויים נדחקו גם  מהתפקידים שבשוק. יש תפקידים בודדים לשחקנים מעל גיל 70, לדמויות של ערבים, אתיופים וטרנסים. ומכיוון שנדיר לאתר במאי שייקח טרנסית לגלם דמות נשית ראשית, אז מין הסתם כשכבר יש  איפשהו דמות טרנסית כל כך חזקה כמו ב"המדובב", אכן ראוי להעניק את התפקיד לאחת כמו ליעוז - שעבורה זה תפקיד טלוויזיוני  ראשון, והיא מבצעת אותו בצורה מדהימה.
אתמול הוקרנה "המדובב" בפתיחת פסטיבל ברלין, והיא נמצאת בין המועמדים לפרס הסדרה, התסריט והשחקן. יש מצב שתזכה בפרס או בשניים. על פי צפייה בשלושת הפרקים הראשונים שנשלחו לביקורת, "המדובב" מסתמנת כאחת מהסדרות הטובות שנעשו כאן בשנים האחרונות. עם תקציב צנוע, היא לוקחת סיפור פשוט לכאורה בתוך שיכון אחד ומקדמת אותו באיטיות ובאלגנטיות. כצופה, החשש העיקרי שישב לי בראש לאורך הצפייה היה שתכף יסתיים הפרק.
מאז הדיון אודות שחקנית או לא לוי השתתפה בסרט נוסף. לכן מחזיר את התואר. AnotherOneToo - שיחה 22:44, 2 במאי 2022 (IDT)
thread_title:  פסקת הפתיח